கேள்வி: லீலா சேத் - வாழ்வும் பணிகளும் பற்றி தகவல் சொல்.
பதில்: உத்தரப்பிரதேச மாநிலம் இலக்னோவில் பிறந்த லீலா சேத் திருமணம் ஆனதும் தம் கணவருடன் இங்கிலாந்துக்குச் சென்றார். அங்கு சட்டம் பயின்று லண்டன் சட்டத் தேர்வில் வெற்றி பெற்று முதலில் வந்தார். இந்தியாவில் அசோக் குமார் சென் என்னும் வழக்கறிஞரிடம் இளையராகப் பணி செய்தார். வரிகள் சம்பந்தமான வழக்குகள், திருமண முறிவுகள் தொடர்பான குற்றவியல் வழக்குகள் போன்றவற்றை நடத்தினார். பெண் குழந்தைகளுக்குச் சொத்தில் வாரிசு உரிமைகள் சட்டத் திருத்தம் உண்டாகப் பங்களிப்புச் செய்தார். பொது உரிமையியல் சட்டம் என்னும் கருத்தாக்கத்துக்கு ஆதரவு தெரிவித்தார். பெண்களுக்கு எதிராகத் தொடுக்கப்படும் பாலியல் வன்முறையை எதிர்த்து தம் கருத்துகளைச் சொல்லி வந்தார். 15 ஆவது சட்டக் குழுவின் உறுப்பினராக இருந்தார். லீலா சேத்துக்கு மூன்று பிள்ளைகள். அவர்களில் ஒரு மகனான விக்ரம் சேத் என்பவர் ஆங்கிலப் புதின ஆசிரியர் ஆவார். லீலா சேத் தன் வரலாறு நூல் உள்பட மூன்று நூல்கள் எழுதியுள்ளார்.
கேள்வி: லீலா சேத் - இறப்பு பற்றி தகவல் சொல்.
பதில்: நீதிபதி லீலா சேத், 86 வயதில் நொய்டாவில் உள்ள தனது இல்லத்தில் 5 மே 2017 அன்று இரவு இருதய-சுவாசத் தாக்குதலால் இறந்தார். இவருக்கு கணவர், இரண்டு மகன்கள் மற்றும் ஒரு மகள் உள்ளனர். இவரது விருப்பப்படி, மாற்றுச் சிகிச்சை அல்லது மருத்துவ ஆராய்ச்சி நோக்கங்களுக்காக தனது கண்கள் மற்றும் பிற உறுப்புகளை தானம் செய்ததால், இறுதிச் சடங்கு எதுவும் நடைபெறவில்லை.[http://www.hindustantimes.com/delhi/leila-seth-first-woman-judge-of-delhi-high-court-dies-at-86/story-TBwJepSMPnHQITRSfv3B9K.html Leila Seth, first woman judge of Delhi high court, dies at 86][http://www.ndtv.com/people/justice-leila-seth-first-woman-judge-of-delhi-high-court-dies-at-86-1690340 Justice Leila Seth, First Woman Judge Of Delhi High Court, Dies At 86]